ભાસ્કર ન્યૂઝ . સુરત | ભાસ્કર ન્યૂઝ . સુરત - Divya Bhaskar
મંગળવારેદિવસ દરમિયાન ઉકાઈડેમમાંથી પાણી છોડાતું રહ્યું હતું. શહેરમાં ચિંતાનું વાતાવરણ ફેલાયું હતું. અફવાબજાર પણ ગરમ જોવા મળ્યું હતું. જોકે, મોડીસાંજે સાત વાગ્યા બાદ ઉકાઈ ડેમમાં નોંધાતી રહેલી પાણીના આવકની સ્થિતિમાં ઘટાડો નોંધાવાની શરૂઆત જોવા મળી હતી. મંગ‌ળવારે સાંજે સાત વાગ્યે ઉકાઈ ડેમનું લેવલ 338.40 ફૂટ ઉપર હતું. ત્યારે હથનુર ડેમમાંથી આઉટફ્લો 1.12 લાખ ક્યૂસેક નોંધાયો હતો. તેની સામે ઉકાઈ ડેમમાં ઇનફ્લો : 3,43,710 ક્યૂસેક હતો. ત્યારબાદ બે કલાક બાદ નવ વાગ્યે હથનુર ડેમમાંથી આઉટફ્લો ઘટીને 96304 ક્યૂસેક જેટલો નોંધાયો હતો અને ઉકાઇડેમમાં પણ ઇનફ્લો ઘટીને 3.28 લાખ નોંધાઈ રહ્યો છે. તો આઉટ ફ્લો 2.49 લાખ ક્યૂસેક્સ ચાલુ છે. આનેલીધે સ્થિતિમાં સુધારો થવાના સંકેત મળ્યાં હોવાનું સિંચાઈ અને પાલિકાનું માનવું છે.
મોનસૂન મિટર
બે ફ્લડગેટ્સ બંધ
ઉકાઇડેમનાઉપરવાસમાં છેલ્લાં બે દિવસથી સતત વરસાદને પગલે ડેમમાંથી મોટાપાયે પાણી છોડાઈ રહ્યું છે. શહેરમાં તાપીનદી બે કાંઠે વહી રહી છે. મંગળવારે દિવસ દરમિયાન સરેરાશ અઢીલાખ ક્યૂસેક પાણી છોડવાનું ચાલુ રખાયું હતું. આનેલીધે પાલિકાએ રાંદેરમાં હનુમાન ટેકરી પાસેનો ફ્લડગેટ અને ભરીમાતા પાસેનો ફ્લડગેટ બંધ કરી દેવાની ફરજ પડી હતી.
કેચમેન્ટમાં 23 ઇંચ
ઉકાઇનાઉપરવાસમાં24 કલાકમાં 23 ઇંચ વરસાદ નોંધાયો છે. જેમાં લખપુરીમાં 14, ચિખલઘારામાં 80, ગોપાલખેડામાં 14, ડેડતલાઇમાં 12, બુરહાનપુરમાં 33, યારલી અને શેલગાંવમાં 2, હથનુરમાં 6, ભુસાવલમાં 12, ગીરનાડેમમાં 16, દહીંગાવમાં 83, ઘુલિયામાં 49, સાવખેડામાં 27, ગીધાડેમાં 43, સારણખેડામાં 39 તથા ચિખલોદમાં 21, સાગબારામાં 47, ખેતીયામાં 51 અને નિઝમપુરામાં 23 મિલીમીટર જેટલો વરસાદ નોંધાયો છે.
ઉપરવાસમાંઆજે દિવસના ઓછો વરસાદ પડતા પાણીની આવકમાં ઘટી છે. રૂલ લેવલ લાવવા 2.50 લાખ કયુસેક પાણી છોડાઈ રહ્યું છે. પરંતુ તેને કારણે કોઇ ચિંતાનુ કારણ નથી. > ડો.રાજેન્દ્રકુમાર, કલેક્ટર